.td_uid_2_614ac64cbdd12_rand.td-a-rec-img{text-align:left}.td_uid_2_614ac64cbdd12_rand.td-a-rec-img img{margin:0 auto 0 0} L-eks kunsillier Naxxari u ġurnalist Clifford Galea Vella Maslennikov stqarr li l-vizzju tad-droga kienet diffiċli għalih biex jegħliba għaliex kien jiftakar biss fis-sabiħ tal-użu tad-droga u mhux fir-riperkussjonijiet li kienet jeżistu meta jabbuża mid-droga. Fuq il-programm ta' Andrew Azzopardi 103 Malta's Heart , Galea rrefera għall-użu tad-droga bħala l-"honeymoon period tiegħu" għaliex kien jara biss il-gost li kien jieħu meta jieħu d-droga u jinjora r-riperkussjonijiet li jiġu mal-użu. "Fil-bidu ħassejtni aħjar mill-persuni li ma jieħdux id-droga imma nnutajt li kont addict meta ma stajtx nammetti li l-użu tad-droga kienet qed tħalli effetti negattivi fuqi," spjega Galea. Kien biss meta nnota li l-ambjent tiegħu kien qed jaqleb u kien qed jagħmilha ma' nies li kienu jagħmluh skomdu li Galea beda jaħsibha fuq l-użu tad-droga. Hu qal li frekwentament kienu jċemplulu l-familjari tiegħu għax kienu inkwetati bl-aġir tiegħu u li ġieli kien jikkawża problemi għal ħaddieħor minħabba l-użu tad-droga. "Qed isir ħafna xogħol biex jitrażżan l-użu tad-droga" Azzopardi saqsa lil Galea jekk jaħsibx li qed isir biżzejjed xogħol mill-istituzzjonijiet Maltin bħall-Gvern, il-Pulizija u l-NGOs biex l-użu ta-droga jitrażżan fost il-poplu. "Qabel kont naħseb li ma qed isir xejn mill-Pulizija imma issa naħsibha differenti. Meta mort għand il-pulizija għall-għajnuna ppruvaw jifhmuni u jien naħseb li bl-imħabba u bl-għajnuna kapaċi nsolvu din il-kriżi," saħaq Galea. Hu semma x-xogħol siewi tal-Caritas u tal-Fondazzjoni OASI li jgħinu lill-persuni li għaddew minn xi vizzji. Madanakollu, Galea wissa li l-midja u s-settur tad-divertiment qed jippruvaw jinnormalizzaw l-użu tad-droga. Galea uża l-eżempju fuq kif karattri fil-films jieħdu xi droga u jqumu perfetti l-għada imma hu stqarr li meta kien jabbuża mid-droga tal-crack cocaine, kien idum tlett ijiem bla idea x'qed jiġri. "Il-vizzju għandu aktar minn forma waħda" Galea fakkar li l-vizzju jiġi f'aktar minn forma waħda u li dawn għandhom id-diffikultajiet li jġibu magħhom. "Jien nibqa' addict minkejja li m'għadnix nabbuża mid-droga. Għandi l-vizzju li niekol aktar milli suppost u qed nipprova nikkontrolla dan il-vizzju bħalma ikkontrollajt il-vizzju tad-droga," irrimarka Galea. Hu żied jgħid li l-passat ma jistax jikkmanda l-futur u li wieħed irid jitgħallem mill-iżbalji li għamel fil-passat biex jirrabilità ruħhu. "Qabel kont nibża nkun assertiv u kont nagħmel minn kollox biex nintgħoġob man-nies imma illum ninduna li trid tkun assertiv u titgħallem tgħid le biex tegħleb il-vizzji," qal Galea. F'Jannar tal-2020: "Dak li għamilt biex nieħu ħajti lura" – Clifford Galea .td_uid_3_614ac64cbe1fe_rand.td-a-rec-img{text-align:left}.td_uid_3_614ac64cbe1fe_rand.td-a-rec-img img{margin:0 auto 0 0}